Imtella' Lulju 17, 2021 Uffiċjali tas-salvataġġ fl-Istati Uniti salvaw missier u liż-żewġt uliedu bniet mill-għargħar. Il-missier kien qed isuq vettura f'Arizona meta nqabdu fl-ilmijiet. Huwa għadda mis-'sun roof' u tella' lil uliedu waqt li qagħdu fuq is-saqaf jistennew l-għajnuna. Fortunatament il-vettura ma nġarritx mill-ilmijiet u b'hekk il-familja ġiet salvata. Partijiet minn dan l-istat Amerikan intlaqtu minn għargħar kbar bil-belt ta' Flagstaff iddikjarat stat ta' emerġenza. Anke partijiet mill-Ewropa jinsabu milquta minn għargħar qawwija b'125 dikjarati mejta.